Document ID: /roh_data/filtered/Bilingualer_Corpus_interleaved-it-rm.jsonl.gz/897

This is a text translated from Italian to Rumantsch Grischun.
Nuova politica regionale: i Grigioni rivolgono un'attenzione particolare agli interessi delle piccole regioni

Il Governo grigionese è sostanzialmente favorevole al progetto relativo alla nuova politica regionale NPR della Confederazione. Sia il cambio di approccio dall'attuale politica di compensazione ad una politica regionale orientata alla crescita, sia la proposta di impiegare strumenti di promozione differenti per le regioni grandi e quelle piccole, mantenendo lo stesso obiettivo, vengono sostanzialmente accolti in modo positivo nei Grigioni.

La NPR intende rafforzare l'imprenditoria e la forza innovativa regionali, nonché creare sistemi regionali di accrescimento del valore. In questo modo regioni di tutte le dimensioni devono contribuire in modo autonomo alla crescita dell'economia elvetica. A tale scopo la nuova "Legge sulla politica regionale" prevede per le regioni estese programmi pluriennali ampi e flessibili con un credito quadro. Alle regioni piccole i fondi devono giungere tramite una nuova fondazione "sviluppo regionale". Si parla di grandi regioni ad esempio nel caso di cooperazioni intercantonali o addirittura transfrontaliere, mentre la politica regionale per piccole entità territoriali si svolge a livello delle corporazioni di comuni.

Il Governo ha però anche espresso riserve contro la NPR. Aree a scarso potenziale, valli periferiche e difficilmente raggiungibili, rispettivamente solo scarsamente degne di promozione, nonché aziende singole a carattere pubblico, come ad esempio impianti di risalita non devono essere esclusi. Altrettanto chiaramente il Governo sostiene che gli attuali programmi di promozione come INTERREG per la collaborazione regionale e INNOTOUR per la promozione dell'innovazione e della collaborazione nel settore turistico devono essere conservati e alimentati con fondi separati.

I fondi annualmente a disposizione della NPR, circa 70 milioni di franchi, sono molto scarsi. Di essi, circa 40 milioni di franchi devono essere messi a disposizione tramite la fondazione "Sviluppo regionale". Il Governo ha riserve di fondo riguardo alla fondazione e rifiuta il suo finanziamento da parte del Cantone. Il rapporto dell'impiego di fondi tra le regioni piccole e quelle grandi non deve essere modificato a sfavore delle piccole aree, scrive il Governo nella sua presa di posizione a destinazione del Dipartimento federale dell'economia.

I Grigioni esaminano attentamente il portfolio europeo delle lingue II

Il portfolio europeo delle lingue PEL II è un documento personale per allieve e allievi tra gli 11 ed i 15 anni che rileva le loro conoscenze e competenze linguistiche. Il PEL è paragonabile in tutti i Paesi europei. Gli insegnanti grigionesi devono imparare a conoscere questo strumento di certificazione. A questo scopo il Governo ha approvato un credito quadro di 11'000 franchi.

In Svizzera dal 2001 il PEL III è a disposizione di giovani a partire dai 15 anni e di adulti. Si sta progettando il PEL I per giovani tra i sei e gli undici anni. Il Governo deciderà più tardi riguardo all'introduzione definitiva del PEL II nelle scuole popolari dei Grigioni.

Prese di posizione all'indirizzo della Confederazione

- Ufficio federale dell'ambiente, delle foreste e del paesaggio: il Governo grigionese sostiene di principio le raccomandazioni della Confederazione riguardo all'armonizzazione della pianificazione cantonale delle misure contro l'inquinamento atmosferico al piano direttore cantonale in caso di cosiddette "strutture a forte affluenza", vale a dire grandi mercati specializzati, centri commerciali e strutture per il tempo libero. Le raccomandazioni corrispondono ampiamente alla politica cantonale di assetto territoriale.

Dai comuni e dalle regioni

- Engadina Alta: la zona golenale San Batrumieu, sulla sponda sinistra dell'Inn, tra Madulain e Zuoz è stata inserita nell'inventario federale delle zone golenali di importanza nazionale. In questa zona si dovrà rivitalizzare il corso del fiume, attualmente incanalato. A questo scopo il Governo ha approvato un sussidio cantonale di circa 300'000 franchi.

Contributi cantonali a favore di diverse istituzioni

- Promozione della cultura: il Governo ha approvato in totale circa 131'000 franchi di contributi e garanzie di disavanzo. In questo modo verranno sostenute 18 opere e manifestazioni culturali, nonché un programma culturale per i giovani nel Grigione centrale.

- Ferrovia retica: il Governo ha approvato un sussidio cantonale di circa un milione di franchi per il risanamento dei binari, del marciapiede e degli impianti di sicurezza delle stazioni di Zizers e di Igis, nonché per la costruzione di una stazione d'incrocio a Zizers. Per questo progetto la Confederazione si fa carico di circa cinque milioni di franchi.

Progetti stradali

- Circonvallazione di Saas: parallelamente alla galleria di Saas verrà ora costruito anche un cunicolo di sicurezza con raccordi trasversali alla galleria principale. I costi di questa opera ammontano a circa 20 milioni di franchi.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 02.09.2004

Nova politica regiunala: Il Grischun resguarda spezialmain ils interess da las regiuns pitschnas

Il sboz davart la nova politica regiunala NPR da la confederaziun chatta da princip in bun resun tar la regenza grischuna. Tant la midada da la politica da cumpensaziun da fin uss ad ina politica regiunala orientada a la creschientscha sco er la proposta d'applitgar differents instruments da promoziun per las medemas finamiras per regiuns grondas e per regiuns pitschnas vegnan da princip beneventadas en il Grischun.

La nova politica regiunala vul rinforzar interpresas regiunalas e la forza innovativa regiunala sco er crear sistems da valurs agiuntadas. Regiuns da tut las grondezzas duain uschia prestar contribuziuns individualas per la creschientscha economica da la Svizra. Per regiuns da grond spazi prevesa la nova "lescha federala davart la politica regiunala" per quest intent programs da plirs onns ch'èn formulads en moda vasta e flexibla cun in credit limità. Per regiuns da pitschen spazi duain ils meds currer sur ina fundaziun "svilup regiunal". Da regiuns grondas discurran ins per exempel en connex cun cooperaziuns interchantunalas u schizunt transcunfinalas, entant che la politica regiunala da regiuns pitschnas ha lieu sin il stgalim da las corporaziuns da vischnancas.

La regenza ha dentant er formulà resalvas vers la NPR. Territoris cun pauc potenzial, valladas periferas cun in nausch access respectivamain ch'èn mo per part degnas da vegnir promovidas sco er manaschis singuls da caracter public, sco per exempel telefericas, ston er vegnir resguardads tar la NPR. Cun la medema clerezza defenda la regenza il puntg da vista che programs da promoziun da fin uss - sco INTERREG per la collavuraziun regiunala ed INNO TOUR per promover l'innovaziun e la collavuraziun en il turissem - stoppian restar vinavant, e quai tras in'alimentaziun or da meds separads.

Cun ca. 70 milliuns francs èn ils meds annuals per la NPR fitg stgars. Da quels duain ca. 40 milliuns francs star a disposiziun sur la fundaziun "svilup regiunal". La regenza ha da princip dubis concernent la fundaziun e refusescha da la cunfinanziar tras il chantun. E la relaziun dals meds impundids tranter las regiuns pitschnas e las regiuns grondas na dastgia betg vegnir midada en disfavur da la promoziun da las regiuns pitschnas, scriva la regenza en sia consultaziun al departament federal da l'economia.

Il Grischun examinescha cun egl critic il portfolio europeic da linguas II

Il portfolio europeic da linguas PEL II è in document persunal per scolaras e scolars tranter 11 e 15 onns che cumpiglia las enconuschientschas e las cumpetenzas linguisticas. Il PEL po vegnir cumpareglià en tut ils pajais europeics. Las persunas d'instrucziun dal Grischun duain emprender d'enconuscher quest instrument da certificaziun. Per quest intent ha la regenza approvà in credit dad 11'000 francs.

En Svizra stat il PEL III a disposiziun dapi l'onn 2001 per giuvenils a partir da 15 onns e per persunas creschidas. Il PEL I per uffants da sis fin indesch onns è en planisaziun. La regenza vegn a decider pli tard davart l'introducziun definitiva dal PEL II en las scolas popularas dal Grischun.

Consultaziuns a la confederaziun

- Uffizi federal d'ambient, guaud e cuntrada: La regenza grischuna sustegna da princip las recumandaziuns da la confederaziun per "coordinar la planisaziun da mesiras da mantegniment da l'aria pura cun la planisaziun directiva chantunala" en cas d'uschenumnads "indrizs da gronda frequentaziun", pia en cas da gronds martgads spezialisads, centers da cumpra e stabiliments da temp liber. Las recumandaziuns èn per gronda part identicas cun la politica chantunala da la planificaziun territoriala.

Da vischnancas e regiuns

- Samedan: La regenza ha approvà la nova constituziun communala.

- Engiadin'ota: La zona umida da San Batrumieu a la riva sanestra da l'En tranter Madulain e Zuoz è registrada en l'inventari federal da las zonas umidas d'impurtanza naziunala da la Svizra. En quest territori duai uss vegnir revitalisà il curs dal flum ch'è actualmain chanalisà. Per quest intent ha la regenza deliberà ina contribuziun chantunala da ca. 300'000 francs.

Contribuziuns chantunalas a differentas instituziuns

- Promoziun da la cultura: La regenza ha approvà contribuziuns e garanzias da deficit en l'autezza da totalmain ca. 131'000 francs. Cun quests daners vegnan sustegnids 18 ovras culturalas ed occurrenzas sco er in program da cultura per la giuventetgna en il Grischun central.

- Viafier retica: Per sanar ils binaris, il perrun e l'indriz da segiranza da las staziuns da Zizers e d'Igis sco er per construir ina nova staziun da cruschada a Zizers ha la regenza approvà ina contribuziun chantunala da ca. in milliun francs. La confederaziun surpiglia ca. tschintg milliuns francs per quest project.

Projects da vias

- Sviament da Saas: Parallelamain al tunnel da Saas vegn uss er construì ina galaria da segirezza cun colliaziuns traversalas tar il tunnel principal. Ils custs correspundents importan ca. 20 milliuns francs.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 02.09.2004